又次竹枕韻
作者：吳則禮
朝代：宋

paragraphs: 銜蟬慣惱平頭奴，遙取魚肉豐其膚。
胡爲掉尾懶相乳，化作青士形已枯。
試拈支頭當陶瓦，不許卞璞登氍毹。
猶能攫拏翻鼎無，踞視穿墉疑欲圖。
涎流潑潑穿長蒲，夫人一笑呼與娱。
摩挲初欲論夢事，有底耽耽而睢盱。
偶從蠻藤落吳會，鄊縣直過青草湖。
老夫得此良自稱，熟睡不管癡兒呼。